Alfred Ots

Alfred Ots (21. mai 1918 Ilpla – 15. september 1992 Hollywood, Florida) oli eestlasest elektromehaanikainsener USA-s.

Alfred Ots lõpetas 1938. aastal Saaremaa Ühisgümnaasiumi. 1944. aastal põgenes ta Rootsi ning teenis raha edasiõppimiseks. 1957. aastal lõpetas ta elektrotehnikainsenerina Göteborgis Chalmersi Tehnikaülikooli.

Seejärel emigreerus ta USA-sse, kus tegi kiiret karjääri NASA kosmoseprogrammis. 1992. aastal jäi ta pensionile ja kolis Californiast Floridasse.

Alfred Ots hukkus 15. septembril 1992 orkaani käes (talle kukkus väga suur puu selga). Juunis 2013 maeti urn tema tuhaga Reomäe kalmistule.

Kuna ta suri poissmehena, aga oli avaldanud soovi avada fond Eestist pärit tehnikaüliõpilastele Chalmersi Tehnikaülikoolis õppimiseks, loodi tema pärandi alusel Alfred Otsa fond Rootsis Chalmersi Tehnikaülikooli juures tema sõbra professor Sven Olvingu eestvedamisel. Fondist makstakse stipendiume eesti tehnikaüliõpilastele Chalmersi Tehnikaülikoolis õppimiseks.Enno Abel. Alfred Otsa fondi poolt 650 tuhat krooni Eesti üliõpilaste hariduseks. Eesti Päevaleht (Rootsi), 7. juuni 2017

 Viited 

 Välislingid 
 http://isik.tlulib.ee/index.php?id=2880

Kategooria:Eesti insenerid
Kategooria:Ameerika Ühendriikide insenerid
Kategooria:Eestlased Rootsis
Kategooria:Eestlased Ameerika Ühendriikides
Kategooria:Chalmersi Tehnikaülikooli vilistlased
Kategooria:Sündinud 1918
Kategooria:Surnud 1992